# וולגה

וולגה
Волга| נהר הוולגה ליד רז'ב, סביבות 1910 |
| נהר הוולגה ליד רז'ב, סביבות 1910 |
|
מידע כללי |
|
אורך |
3,692 ק"מ |
|
ספיקה ממוצעת |
8,060 מ"ק לשנייה |
|
אגן ניקוז |
1,380,000 קמ"ר |
|
מוצא |
גבעות ואלדאי, מחוז טבר |
|
גובה מוצא הנהר |
225 מטרים |
|
יובלים | Nerl, Vetluga, Levinka, Linda, Malaya Dubenka, Mokraya Mechetka, Kocha, Kud, Korma, Malaya Itomlya, Malaya Kosha, Nyuzhma, Nyuzhma, Malaya Koloksha, Nora, Mezhurka, Mlinga, Koloksha, Koksha, Karanovskaya, Velikaya, Volnushka, Volozhka, Bolshaya Locha, Bolshaya Dubenka, Bolshaya Kosha, Orcha, Dorogucha, Dyorzha, Itomlya, It River, Dunka, Inga, Elshanka, Zhukopa, Boynya, Orsha, Pochayna, Ivanishka, Maly Irgiz, Utka, Fominsky, Tmaka, Uren, Tudovka, Sachonka, Lemenka, Revyaka, Zhidogost, Kutum, Gusyolka Vtoraya, Ichki-Barcha, Enotayevka, Pesochnya, Tersa, Yunga, Sishka, Solodomnya, Starchonka, Serebryanka, Rakitnya, Rakhma, Yuhot, Sumka, Sukhaya Mechetka, Shokhonka, Sundovik, Cheryomukha, Kholynka, Cheboksarka, Alferovka, צאריצה, Nyomda, Nizhnyaya Staritsa, Bolshaya Maza, Vetlyana, Gnilukha, Selizharovka, Uzola, נהר ואזוזה, Trestyanka, Kitmar, Nuzhenka, Vezloma, Parasha, Dragocha, Sundyrka, Cheremoshnya, Karzhay, Tvertsa, Medveditsa, Bezdna, Unzha, סמרה (וולגה), Sura, קאמה, אוקה, Dubna, Kazanka, Kerzhenets, Mologa, Kashinka, Sviyaga, Sheksna, קוסטרומה, Kotorosl, Beryozovka, Rzhavtsa, Ulyust, Zhabnya, Khalzovka, Tsivil, Izbrizhka, Korozhechna, Kholokholnya, Sundyr, תעלת הוולגה-דון, Tma, Chapaevka, Mera, Sumka, Bolshoy Karaman, Bolshaya Kokshaga, Kudma, Sergovka, Zhuzhla, Zheleznitsa, Kmelyovka, Vatoma, Chyornaya Maza, Shigolost, Urdoma, Arda, Bereznyak, Edoma, Volovsky Gully, Kubra, Lutosha, Malaya Yunga, Pyra, Iruzha, Kamyzyak  |
|
שפך |
הים הכספי |
|
מדינות באגן הניקוז |
רוסיה, קזחסטן (חלק קטן) |
|  |
|
אגן הניקוז של הוולגה |
|   |

**נהר ווֹלְגַה** (ברוסית: ‏**Во́лга**‏Ⓘ‏; בטטרית: **Идел**, אִידֵל; בצ'ובשית: **Атӑл**, אַטָל; במארי: **Юл**, יוּל) הוא הנהר הארוך ביותר באירופה. אורכו 3,692 קילומטרים, והוא מרכזה של מערכת הנהרות הגדולה באירופה.

## גאוגרפיה

מקורות הנהר הם בגבעות ואלדאי, ברום 225 מטר מעל פני הים, צפונית מערבית למוסקבה וכ-320 קילומטרים מדרום-מזרח לסנקט פטרבורג. משם הנהר זורם מזרחה אל הערים ירוסלבל, ניז'ני נובגורוד וקאזאן, ופונה דרומה תוך שהוא חולף בטוליאטי, סמרה, אנגלס, סראטוב ווולגוגרד, עד שהוא נשפך אל הים הכספי באזור אסטרחן, 28 מטר מתחת לפני הים.

טמפרטורת המים של הוולגה באמצע הקיץ (יולי) מגיעה ל-20–25 מעלות צלזיוס. הוא קופא בחלק העליון והאמצעי בסוף נובמבר, בחלק התחתון בתחילת דצמבר; ללא קרח נשאר כ-200 ימים, וליד אסטרחאן – כ-260 ימים.

אל הוולגה נשפכים יובלים רבים, הגדולים הם הנהרות קאמה, אוקה, וטלוגה וסורה. יחד הם מנקזים שטח של כ-1.38 מיליון קילומטר רבוע באזור המאוכלס ביותר ברוסיה. הדלתה של הוולגה משתרעת לאורך כ-160 קילומטר ומתפצלת ליותר מ-500 ערוצים קטנים. נהר הוולגה קופא ברובו במשך שלושה חודשים בשנה.

הנהר מהווה נתיב תחבורה חשוב, כמו גם מקור מי השקיה ואנרגיה הידרואלקטרית. תעלת הוולגה-דון, תעלת מוסקבה ונתיב המים וולגה-בלטי מהוות מערכת נתיבי מים המחברת את מוסקבה, הים הלבן, הים הבלטי, ים אזוב, הים השחור והים הכספי.

עמק נהר הוולגה הוא אזור מסורתי משובח לגידול דגן, והוא עשיר במחצבים כגון נפט, גז טבעי, מלח ואשלג. הדלתה מהווה אזור דיג חשוב, ואסטרחן, הנמצאת בה, היא המרכז העולמי של הקוויאר.

וולגוגרד, ניז'ני נובגורוד, טוליאטי, סראטוב, קאזאן וסמרה הן ערי תעשייה חשובות השוכנות לגדת הנהר. טוליאטי (שנקראה על שם מזכ"ל המפלגה הקומוניסטית האיטלקית, פלמירו טוליאטי) היא מרכז חשוב לייצור רכב, ובניז'ני נובגורוד, שהייתה סגורה לזרים בזמן השלטון הקומוניסטי, יוצר ציוד צבאי ומכוניות ה"וולגה" שנקראו על שם הנהר.

המלומד תלמי מאלכסנדריה הזכיר את הוולגה בספרי הגאוגרפיה שלו. אגן הנהר היה ערש גידולן של אימפריות חשובות כאימפריה הבולגרית (המאות ה-7 עד ה-13 לספירה) ואימפריית הכוזרים. העיר איטיל, בירת ממלכת הכוזרים, שהייתה עיר מסחר חשובה מהמאה ה-8 עד חורבנה במאה ה-10, נבנתה על גדות נהר הוולגה.

וולגוגרד (בעבר סטלינגרד) הייתה מרכזו של קרב סטלינגרד, הניצחון החשוב של הצבא האדום על הוורמאכט במלחמת העולם השנייה.

רגשותיהם העזים של רוסים רבים כלפי הוולגה מוצאים ביטוי באמנות ובשירה, בעיקר בהתייחסות ל"אמא וולגה" שהיא ליבה המיתולוגי של רוסיה.

|  |
| --- |
| * תמונת לוויין
* הוולגה בירוסלבל
 |

## ראו גם

* טטרים
* בולגרים של הוולגה
* צ'ובשים

## קישורים חיצוניים

 מדיה וקבצים בנושא **וולגה** בוויקישיתוף
* וולגה, באתר אנציקלופדיה בריטניקה (באנגלית)

## הערות שוליים